CELEX: 32013D0709
Language: et
Date: 2013-12-02 00:00:00
Title: 2013/709/EL: Komisjoni rakendusotsus, 2. detsember 2013 , millega antakse Ameerika Ühendriikides asuvale laborile luba teha seroloogilisi uuringuid marutaudivastaste vaktsiinide tõhususe kontrollimiseks (teatavaks tehtud numbri C(2013) 8365 all)  EMPs kohaldatav tekst

4.12.2013   
            
            
               ET
            
            
               Euroopa Liidu Teataja
            
            
               L 323/34
            
         KOMISJONI RAKENDUSOTSUS,
   2. detsember 2013,
   millega antakse Ameerika Ühendriikides asuvale laborile luba teha seroloogilisi uuringuid marutaudivastaste vaktsiinide tõhususe kontrollimiseks
   (teatavaks tehtud numbri C(2013) 8365 all)
   (EMPs kohaldatav tekst)
   (2013/709/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (1) eriti selle artikli 3 lõiget 2,
   ning arvestades järgmist:
   
               (1)
            
            
               Otsusega 2000/258/EÜ on Prantsusmaal Nancys asuv Prantsuse toidu sanitaarohutuse amet Agence française de sécurité sanitaire des aliments (edaspidi „AFSSA”), mis on alates 1. juulist 2010 ühendatud toidu, keskkonna ja töö sanitaarohutuse riikliku ametiga Agence nationale de sécurité sanitaire de l’alimentation, de l’environnement et du travail (edaspidi „ANSES”), määratud marutaudivastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks eriinstituudiks.
            
         
               (2)
            
            
               Kõnealuses otsuses on sätestatud, et ANSES dokumenteerib selliste kolmandate riikide laboratooriumide hindamistulemused, kes on esitanud taotluse teha seroloogilisi uuringuid marutaudivastaste vaktsiinide tõhususe kontrollimiseks.
            
         
               (3)
            
            
               Pärast ANSESi 2012. aastal korraldatud iga-aastasest tasemekatsest kõrvalejäämist tunnistati Fort Sam Houstoni laborile VETCOM Food Analysis and Diagnostic Laboratory 20. novembril 2002 vastavalt otsusele 2000/258/EÜ antud luba kehtetuks kooskõlas komisjoni otsusega 2010/436/EL (2).
            
         
               (4)
            
            
               Ameerika Ühendriikide pädev asutus on esitanud taotluse Fort Sam Houstoni labori VETCOM Food Analysis and Diagnostic Laboratory uuesti heakskiitmiseks ning seda taotlust toetab kõnealust laborit käsitlev positiivne hinnanguaruanne, mille ANSES avaldas 16. septembril 2013.
            
         
               (5)
            
            
               Lisaks on Ameerika Ühendriikide pädev asutus komisjoni ametlikult teavitanud labori nime muutmisest.
            
         
               (6)
            
            
               Seepärast tuleks anda kõnealusele laborile luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt otsuse 2000/258/EÜ artikli 3 lõikele 2 antakse järgmisele laborile luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel:
   
               DoD Food Analysis & Diagnostic Laboratory
            
         
               2899 Schofield Road
            
         
               JBSA Fort Sam Houston, TX 78234
            
         
               United States of America
            
         Artikkel 2
   Käesolevat otsust kohaldatakse alates 1. jaanuarist 2014.
   Artikkel 3
   Käesolev otsus on adresseeritud liikmesriikidele.
   
      Brüssel, 2. detsember 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 79, 30.3.2000, lk 40.
   
      (2)  Komisjoni otsus 2010/436/EL, 9. august 2010, millega rakendatakse nõukogu otsust 2000/258/EÜ laboratooriumide marutaudivastaste vaktsiinide tõhusust kontrollivate seroloogiliste testide tegemise loa pikendamiseks vajalike tasemekatsete tegemise osas (ELT L 209, 10.8.2010, lk 19).